«Οι δράσεις στην περιοχή δεν πρέπει να εκληφθούν από τον Αραβικό Κόσμο ως ένας πόλεμος μεταξύ Αράβων και Δυτικών» τόνισε ο κ. Κοτζιάς στη σύνοδο των υπουργών Εξωτερικών της βορειοατλαντικής συμμαχίας, και υπεραμύνθηκε των πολιτικών διαπραγματεύσεων για τη συμφωνία της Βιέννης

Η ρωσική δραστηριότητα στη Συρία δεν θα πρέπει να μας αποπροσανατολίζει, πρόσθεσε, ενώ επισήμανε ότι «η καταπολέμηση του Ισλαμικού Κράτους παραμένει ύψιστη δραστηριότητα».

Όπως εκτίμησε, η επίλυση της συριακής κρίσης πρέπει να επιτευχθεί το συντομότερο δυνατόν, γιατί σε αντίθετη περίπτωση οι προσφυγικές ροές το 2016 θα αυξηθούν πολύ περισσότερο.